Re Post1408: Bell''s Palsy | Health24
Posted by: Christi | 2010/10/11
Re Post1408: Bell''s Palsy
Ek was nog elke keer na `n spesialis verwys, hulle het elke keer `n MRI Scan aanbeveel maar niks fout gekry nie al die bloedtoetse en alles het elke keer nog negatief teruggekom. Die CT scan wat na die oorkanaal kyk was ook normaal.
Ek het al 6 keer Bells gehad, en die herstelproses vat elke keer al hoe langer. Ek het Bells al gelyk aan die linker en regterkant van my gesig gehad met beide oog en mond verlamming en die herstelproses was 7 maande. Dit was toe ek 16 was. Die laaste keer was 4 jaar gelede.
Dokters kry nie die oorsaak nie, en dit is regtig erg frustrerend, ek GLO en VERTROU dit sal nie weer toeslaan nie. Ek was nogal bekommerd hierdie jaar omdat ek met gereelde keelinfeksies gesukkel het, maar dit lyk my ook darem nou iets van die verlede te wees.
Dalk kan dr my meer vertel van Bells, of soos sommige dokters al vir my gesê het: Ek kan maar my eie boek begin skryf.
Ja nee, dit klink of jy al 'n boek kan skryf! Dis erg om dit al 6 keer te gehad het! Dit kan wees dat jy 'n dormante virus het wat in die gesigsenuwee lê en elke keer geaktiveer word. AS dit ooit weer gebeur, vra jou dokter of julle nie 'n kursus antivirale medikasie kan probeer nie (maar jy moet dit binne 24 uur van aanvang van simptome begin gebruik)